stanford-oval/wikipedia huggingface dataset:
מי מפחד מהחושך?
דמויות הסדרה > עונות 1–5 (1992-1996)

גארי (1992-1996)
בטי האן (1992-1996)
קיקי (1992-1996)
פרנק (1992-1994)
טאקר (1992-1996)
סאמנת'ה (1994-1996)
קריסטן (1992)
דייוויד (1992)
סטיג (1995-1996)
אריק (1992-1993)
דמויות הסדרה > עונות 6–7 (1999-2000)

קווין (1999-2000)
מגאן (1999-2000)
ואנג' (1999-2000)
טאקר (1999-2000)
אנדי (1999-2000)
פרסים ומועמדויות

| שנה | פרס | קטגוריה | מועמדים | תוצאה | מקור |
| --- | --- | --- | --- | --- | --- |
| 2023 | פרסי אמי לתוכניות לילדים ולמשפחה | הסדרה הטובה ביותר לילדים או לכל המשפחה | מי מפחד מהחושך? | בהמתנה |  |
| 2023 | פרסי אמי לתוכניות לילדים ולמשפחה | המיקס סאונד ועריכת הסאונד הטוב ביותר בתוכנית לייב אקשן | דייוויד הרננדז, גורד הילייר, פט האסקיל, דין ג'יאמארקו, ביל שפרד, ג'וליה גראף, ג'וזף ווטס, מורין מרפי, גורדון ספרול, דייוויד צ'ן | בהמתנה |  |
הערות שוליים

↑  Tyler Coates, Children’s & Family Emmy Awards: Disney Dominates Nominations, The Hollywood Reporter, ‏2023-11-02 (באנגלית אמריקאית)
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
משטח חימר

משחק על משטח החימר בטורניר הגראנד סלאם רולאן גארוס, אפשר להבחין במבנה הגרגירי שלו
משטח חימר הוא אחד משלושה סוגי המגרשים המשמשים למשחק טניס.
משטח החימר מיוצר מתערובת מעוכה של אבן פצלתית ולבנים או סלעים. משטח החימר נחשב זול יחסית לבנייה ביחס לשאר משטחי הטניס כיום, הרבה יותר ממשטח הדשא וגם יותר מהמשטחים הקשים ואחד הצרכים היחידים שדורש המשטח באופן קבוע הוא השקיה, כדי לשמור על שטחיותו ועל יציבותו. מגרשים אלו נפוצים באירופה (במיוחד בצרפת ובספרד), דרום אמריקה ובארצות הברית (שם משתמשים בחימר הירוק).
סגנון המשחק על המשטח

במגרשי החימר החבטה השימושית ביותר היא חבטת סיבוב עילי (טופ ספין) כאשר בין 65–80 אחוז מהחבטות נחבטות בצורה הזו ואת המשחק השחקנים משחקים יחסית רחוק (כ-1 עד 2.5 מטר מהקו האחורי).
משטח החימר נחשב למשטח של משחק "איטי" מכיוון שהרכב החומרים ממנו הוא בנוי גורם לכדורים הפוגעים במשטח לחזור ממנו במהירות איטית בהרבה. דבר זה מקשה עד מאוד על שחקנים המתבלטים בחבטות חזקות להצליח לחבוט בכדור ובכלל, כמות החבטות ללא מענה על משטח זה היא הקטנה ביותר מבין משטחי הטניס. הנקודות על המשטח בדרך כלל ארוכות מה שדורש מצד השחקן יכולות ריכוז, כושר ויציבות גבוהות (המאפיינים של שחקני הגנה) ולעיתים השחקנים חובטים חבטות קצרות כדי להוציא את היריב מקצב המשחק ולהפתיעו.
עקב הרכבו הגרגירי, התנועה על החימר שונה לחלוטין מהתנועה על שאר המשטחים והיא מצריכה יכולת החלקה טובה של השחקנים (בצעדם האחרון) לכדורים קשים כדי שיוכלו לשנות כיוון ריצה לאחר חבטתם ולא להשאיר מגרש "פתוח", כמו כן בעקבות הסיבות האלו אפשר להבחין לעיתים בנפילות והידרדרויות רבות של שחקנים שלא שולטים בתזוזה על משטח זה.
שחקנים אשר מצטיינים על החימר אך ממשיכים לשחק באותו סגנון גם על שאר המשטחים לא מצליחים בהם בדרך כלל ולכן חשוב להם לעשות הכנה נפרדת לאחר עונת החימר כדי להסתגל חזרה למשטחים הקשים.
סוגי החימר > חימר אדום

החימר האדום הוא סוג החימר הנפוץ ביותר. משטח החימר האדום עשוי בעיקרו מלבנים מעוכות אשר יוצרות תערובת בגוון כתום כהה אשר אותה דוחסים בצורה מאוד חזקה, כדי שתוכל לשמש כמגרש טניס תקין. לעיתים מצפים את התערובת בציפוי עליון על מנת להגביר את בטיחות המשטח. בעיקרון המשטח אינו מצריך השגחה אך בחלק מהמקומות נוהגים "להשקות" אותו במים מדי פעם כדי שיהיה פחות גרגירי ויותר יציב, מקובל להשתמש בשיטה זו באירופה וצפון אמריקה. משטח החימר האדום משמש בתחרות הגראנד סלאם רולאן גארוס בצרפת וזוהי תחרות הגראנד סלאם היחידה הנערכת על סוג משטח זה.
סוגי החימר > חימר ירוק

חימר ירוק, (בשמו המסחרי: "Har-Tru") או בכינויו חימר "אמריקאי" (90% מהמגרשים נמצאים בארצות הברית) הוא החימר הפחות נפוץ מבין השניים ודומה לחימר האדום מבחינת הרכב יצורו, אך שונה בצבעו (גוון ירוק-אפור) ומהירותו (מהיר במעט). מגרשים בעלי משטח חימר ירוק אפשר למצוא לרוב בחלקים הצפוניים והמזרחיים של ארצות הברית אך הם ממוקמים בכל רחבי המדינה וכיום יש שלושה טורנירים בסבבים המקצוענים לגברים ולנשים (ATP ו-WTA) אשר נערכים על סוג משטח זה, כולם בארצות הברית.
שחקנים בולטים > טניסאיות

כריס אוורט (ארצות הברית ארצות הברית), זוכת 7 תוארי אליפות צרפת הפתוחה ליחידות וגם מחזיקה בשיא ניצחונות רצופים על חימר, כ-125, אותם השיגה בין אוגוסט 1973 למאי 1979.
שחקנים בולטים > טניסאים

רפאל נדאל (ספרד ספרד), נחשב לשחקן החימר הטוב בהיסטוריה, זוכה ארבעה עשר תוארי אליפות צרפת הפתוחה וגם מחזיק בשיא ניצחונות רצופים על חימר כ-81, אותם השיג בין אפריל 2005 למאי 2007.
טורנירי טניס מקצוענים הנערכים על חימר > גראנד סלאם

צרפת אליפות צרפת הפתוחה, רולאן גארוס (פריז, צרפת)
טורנירי טניס מקצוענים הנערכים על חימר > ATP (ירוק)

ארצות הברית יוסטון, ארצות הברית
טורנירי טניס מקצוענים הנערכים על חימר > ATP (אדום)

צ'ילה ויניה דל מאר, צ'ילה
ארגנטינה בואנוס איירס, ארגנטינה
ברזיל קוסטה דו סאויפ, ברזיל
מקסיקו אקפולקו, מקסיקו
ספרד ולנסיה, ספרד
מונקו מונטה קרלו, מונקו
ספרד ברצלונה, ספרד
מרוקו קזבלנקה, מרוקו
פורטוגל אסטוריל, פורטוגל
גרמניה מינכן, גרמניה
איטליה רומא, איטליה
גרמניה המבורג, גרמניה
אוסטריה פורטשאך, אוסטריה
שווייץ גשטאט, שווייץ
שוודיה באסטאד, שוודיה
גרמניה שטוטגרט, גרמניה
הולנד אמרספורט, הולנד
אוסטריה קיצביהל, אוסטריה
קרואטיה אומאג, קרואטיה
פולין סופוט, פולין
רומניה בוקרשט, רומניה
איטליה פלרמו, איטליה
טורנירי טניס מקצוענים הנערכים על חימר > WTA (ירוק)

ארצות הברית צ'ארלסטון, ארצות הברית
טורנירי טניס מקצוענים הנערכים על חימר > WTA (אדום)

קולומביה בוגוטה, קולומביה
מקסיקו אקפולקו, מקסיקו
פורטוגל אסטוריל, פורטוגל
פולין ורשה, פולין
איטליה רומא, איטליה
מרוקו פאס, מרוקו
צרפת שטרסבורג, צרפת
איטליה פלרמו, איטליה
הונגריה בודפשט, הונגריה
גרמניה שטוטגרט, גרמניה
ספרד מרבייה, ספרד
ספרד מדריד, ספרד
ספרד ברצלונה, ספרד
בלגיה בריסל, בלגיה
אזרבייג'ן באקו, אזרבייג'ן
אוסטריה באד גאסטיין, אוסטריה
שוודיה בסטאד, שוודיה
כיכר פייסל

| --- | --- |
הכיכר והאנדרטה
הכיכר והאנדרטה
 מידע כללי
 על שם:  פייסל הראשון, מלך עיראק
 מיקום
 מדינה:  ישראל
 עיר:  חיפה
 שכונה:  ואדי סאליב
 רחובות מסתעפים:  שדרות הפלי"ם, דרך העצמאות, רחוב חטיבת גולני, רחוב שיבת ציון
 
 קואורדינטות:  32°48′45″N 35°00′14″E﻿ / ﻿32.81256°N 35.00396°E﻿ / 32.81256; 35.00396
  מפת מיקום  מפה מפורטת   (למפת חיפה מוגדלת) כיכר פייסל(למפת חיפה רגילה) כיכר פייסל(למפת הגליל המערבי רגילה) כיכר פייסל(למפת הגליל המערבי מוגדלת) כיכר פייסל  he tabBackground:;tabBorder:#aaa;defaultTab:0;
 
כיכר פייסל היא כיכר עירונית בשכונת ואדי סאליב בחיפה.
פייסל הראשון, מלך עיראק
היסטוריה

הכיכר נמצאת על יד המקום בו שכן בעבר השער המזרחי בחומת חיפה העותמאנית, שנבנתה בשנת 1761 על ידי דאהר אל-עומר. הכיכר נוצרה עם היציאה מן החומות בתחילת המאה ה-19.
היסטוריה > תחנת הרכבת חיפה מזרח

בינואר 1904 נחנכה על יד הכיכר תחנת הרכבת חיפה מזרח, תחנת הקצה של רכבת העמק. בתקופת המנדט הבריטי הורחבה התחנה, ויצאו ממנה רכבות לשלוש יבשות שונות - אפריקה, אסיה ואירופה. בשנת 1946 פוצץ מבנה התחנה על ידי האצ"ל. מאז שנות ה-90 אין מעבר נוסעים בתחנה, והיא משמשת כתחנה תפעולית, כמחסן, כמוזיאון וכנקודת האפס של רכבת ישראל.
היסטוריה > האנדרטה למלך פייסל

בשנות השלושים של המאה ה-20 עבר בכיכר ארונו של פייסל הראשון, מלך עיראק, בדרכו משווייץ לעיראק דרך נמל חיפה. לרגל המאורע שונה שמה של הכיכר לשמה הנוכחי, והוקמה בה רחבה מרוצפת ואנדרטה. צורת האנדרטה כעמוד קטוע, ועל בסיסה קבועה כתובת בערבית: "לזכר העברת גופת הוד מלכותו, המנוח הגדול של הערבים, המלך פייסל הראשון", וכן אִמרה המיוחסת לפייסל: "העצמאות נלקחת ולא ניתנת - חירות העם בידיו". מיקום הרחבה והעמוד השתנה במהלך השנים בעקבות שינויים שנעשו בנתיבי הנסיעה. בתחילה שימשה הרחבה כמעגל תנועה והעמוד הוצב במרכזה, לאחר מכן בוטל מעגל התנועה והעמוד הוצב ממזרח לכביש ליד גדר בית הקברות, ולאחר מכן הועבר למקומו הנוכחי ממערב לכביש.
מבנה הכיכר וסביבתה

מהכיכר יוצאים שדרות הפל"ים דרך העצמאות, רחוב חטיבת גולני (לפנים רחוב פייסל) ורחוב שיבת ציון. בסמוך עוברת דרך קיבוץ גלויות, שבה שוכן שוק הפשפשים. רוב שטח הכיכר משמש ככביש לתנועה הנוסעת בכיוון צפון-דרום, בחלקו נת"צ המשמש את המטרונית העוברת בכיכר. במערב הכיכר רחבה מרוצפת קטנה המשמשת בחלקה כחניון, ובה האנדרטה למלך פייסל. לידה בתים ערביים ישנים בני 2–5 קומות. בדרום הכיכר שטח דשא ופרחים, וממזרח לה נמצאים מבני תחנת הרכבת חיפה מזרח ההיסטורית, ובית קברות קטן של משפחת אל-חלילי. מעבר להם נמצאים פסי הרכבת של התחנה.
גלריה

הכיכר והאנדרטה. ברקע, מגדל המפרש
תבליט האנדרטה
דונצק (מחוז)

מחוז דונצק (באוקראינית: Доне́цька о́бласть – אובלסט דונצק) הוא מחוז במזרח אוקראינה, שבירתו היא העיר דונצק.
שטח המחוז הוא כ־27 אלף קמ"ר ובינואר 2021 התגוררו בו 4,100,280 תושבים. עד נובמבר 1961, המחוז נשא את השם מחוז סטלינו על שם יוסיף סטלין. מבחינת כמות האוכלוסייה, מחוז דונצק הוא המחוז הגדול ביותר באוקראינה. במחוז יש בו: 8 מחוזות משנה, 28 ערים, 131 יישובים במתכונת עירונית, ו-1,124 יישובים במתכונת כפרית. המחוז מספק חמישית מהייצור התעשייתי ומוביל בגידול תוצרים חקלאיים בסיסיים במדינה. כמו כן, המחוז מזוהה לעיתים קרובות עם תעשיית כריית הפחם באוקראינה.
כחלק ממשבר אוקראינה, השתלטו מורדים פרו-רוסיים על חלקים נרחבים מהמחוז. לאחר נפילת המחוז בידי המורדים, הועבר ממשל המחוז לעיר מריופול ולאחר מכן לעיר קרמטורסק.
היסטוריה

מחוז דונצק הוקם ב-3 ביוני 1938 תחת השם מחוז סטלינו לאחר שמחוז דונצק פוצל למחוז וורושילובגרד (מחוז לוהנסק המודרני) ולמחוז סטלינו (מחוז דונצק המודרני).
במהלך הכיבוש הנאצי מסתיו 1941 ועד סתיו 1943 שונה שמו של המחוז למחוז יוזיבקה.
בשנת 1961 במסגרת תהליך הדה-סטליניזציה שונה שמו של המחוז ממחוז סטלינו למחוז דונצק.
במהלך פירוק ברית המועצות, 83.9% מהמצביעים במחוז דונצק היו בעד הכרזת העצמאות של אוקראינה במשאל העם ב-1991.
במהלך שנות התשעים המחוז נודע בשל פעילות פלילית גבוהה שכללה הרג של אנשי עסקים בעלי פרופיל גבוה כמו היזם אחט בראגין ויבהן שצ׳רבן. מחוז דונצק היה גם בסיס לסיעה הפוליטית הפרו-רוסית הראשית של אוקראינה, מפלגת האזורים, שהפכה לחלק מהממשלה האוקראינית ב-2002.
ב-1994 התקיים משאל עם במחוז דונצק ובמחוז לוהנסק. כ-90% תמכו בכך שהשפה הרוסית תזכה למעמד של שפה רשמית לצד השפה האוקראינית. עם זאת, משאל העם בוטל על ידי ממשלת קייב.
לקראת סוף שנת 2004, מפלגת האזורים הייתה מעורבת בניסיון יצירת פרויקט פוליטי, הרפובליקה האוטונומית של דרום-מזרח אוקראינה, שהייתה אמורה לכלול את מחוז דונצק.
ב-6 באפריל 2014 חיילי מודיעין רוסים שהוסוו כתושבים מקומיים, מפלגת האזורים, יחד עם קומוניסטים מקומיים ופעילים פרו-רוסים בעיר דונצק השתלטו על בניין ממשלת מחוז דונצק והקימו במקומה "מועצה עממית" שהכריזה על ריבונות המחוז תחת ישות מדינית חדשה בשם "הרפובליקה העממית של דונצק". "המועצה העממית" הפכה לגוף המחוקק של הרפובליקה וחבריה החליטו על עריכת משאל עם לכינון מדינה עצמאית בשטח המחוז והכרזת עצמאות חד צדדית מאוקראינה. עד בוקר ה-12 באפריל השלטון העצמי של דונצק כבר היה מאורגן והתמקם בבניין ממשלת מחוז דונצק במרכז העיר דונצק. בהמשך אותו היום, שאר ערי המחוז (כדוגמת סלוביאנסק, מאריופול, ינקייבו וקראמטורסק) הביעו תמיכה בממשל הבדלני. בתגובה לכך השלטון המרכזי באוקראינה הכריז על תחילת מבצע צבאי נרחב ללוחמה בטרור באזורי מזרח אוקראינה, והחל במתקפות צבאיות כנגד מטרות במזרח אוקראינה. הקרבות בין כוחות הממשלה והמורדים התפשטו לכל מחוז דונצק כאשר צבא אוקראינה ניסה להשתלט מספר פעמים על נמל התעופה הבינלאומי בדונצק, שב-18 באפריל נכבש על ידי מיליציית המורדים.
ב-12 במאי הוכרזה ריבונותה של הרפובליקה העממית של דונצק, בהתאם להכרזת עצמאות מ-7 באפריל ותמיכת הרוב במשאל עם שנערך יום קודם לכן. כתוצאה מכך החלה המלחמה בדונבאס.
ב-21 בפברואר 2022 הכירה רוסיה בעצמאותה של הרפובליקה העממית של לוהנסק ושלחה כוחות צבא לאזור.
במהלך הפלישה הרוסית לאוקראינה ב-2022, כוחות קרקע רוסיים חדרו לאזור דונצק וכבשו שטחים שנמצאו עד אז בשליטת אוקראינה.
גאוגרפיה

מחוז דונצק ממוקם בדרום מזרח אוקראינה. שטחו הוא כ-26,517 קמ"ר והוא מהווה כ-4.4% משטחה הכולל של אוקראינה. המחוז גובל במחוזות דנייפרופטרובסק וזפוריז'יה בדרום מערב, במחוז חרקוב בצפון, במחוז לוהנסק בצפון מזרח, במחוז רוסטוב ברוסיה במזרח ובים אזוב בדרום. קו האורך שלו מצפון לדרום הוא כ-270 ק"מ, וממזרח למערב כ-190 ק"מ.
דמוגרפיה

בשנת 2013 מנתה אוכלוסיית מחוז דונצק 4.43 מיליון תושבים, שהיוו כ-10% מכלל האוכלוסייה האוקראינית, מה שהופך אותה לאזור המאוכלס ביותר והצפוף ביותר במדינה. זאת בשל נוכחותן של ערים תעשייתיות גדולות וכפרים רבים שהתאגדו סביבן.
במפקד הלאומי של אוקראינה 2001, הקבוצות האתניות במחוז דונצק היו: אוקראינים – 2,744,100 (56.9%), רוסים – 1,844,400 (38.2%), יוונים פונטים – 77,500 (1.6%), בלארוסים – 44,500 (0.9%), אחרים (2.3%). השפות המדוברות באזור היו: רוסית – 74.9%, אוקראינית – 24.1%. כמו כן, המחוז מכיל גם 21% מהמוסלמים במדינה.
חלוקה אדמיניסטרטיבית

מיולי 2020, לאחר יישום רפורמה במחוזות משנה של אוקראינה, מחוז דונצק מחולק ל-8 מחוזות משנה כדלהלן:
| שם בעברית  | שם באוקראינית | שטח (קמ"ר) | אוכלוסייה 2020 | מרכז מנהלי |
| --- | --- | --- | --- | --- |
| מחוז משנה באחמוט | Бахмутський ‏ | 1748 | 201,100 | באחמוט |
| מחוז משנה דונצק | Донецький ‏ | 2895 | 1,503,400 | דונצק |
| מחוז משנה הורליבקה | Горлівський ‏ | 2468 | 690,600 | הורליבקה |
| מחוז משנה וולנובאחה | Волноваський ‏ | 4457 | 146,000 | וולנובאחה |
| מחוז משנה מריופול | Маріупольський ‏ | 2624 | 521,100 | מריופול |
| מחוז משנה פוקרובסק | Покровський ‏ | 4004 | 413,300 | פוקרובסק |
| מחוז משנה קלמיאוסקה | Кальміуський ‏ | 5194 | 122,600 | קלמיאוסקה |
| מחוז משנה קראמטורסק | Краматорський ‏ | 4613 | 568,000 | קראמטורסק |
ראו גם

הרפובליקה העממית של דונצק
הרפובליקה העממית של לוהנסק
הסכסוך האוקראיני-רוסי
סיפוח חצי האי קרים
המלחמה בדונבאס
המשבר האוקראיני-רוסי (2021–2022)
הפלישה הרוסית לאוקראינה
הערות שוליים

↑  "Чисельність наявного населення України (Actual population of Ukraine)" (PDF) (in Ukrainian). State Statistics Service of Ukraine. 11.6.2021
↑  MINISTRY OF FOREIGN AFFAIRS OF UKRAINE, Donets'k Region
↑  "Kikhtenko to move Donetsk administration to Kramatorsk and to leave power structures in Mariupol". Dzerkalo Tyzhnia (in Russian). 3.11.2014.
↑  "Киев уже 20 лет обманывает Донбасс: Донецкая и Луганская области еще в 1994 году проголосовали за федерализацию, русский язык и евразийскую интеграцию".
↑  Депутаты Донецкого областного совета объявили о независимости Донецкой Народной Республики, איט"ר טא"ס
↑  В Донецке поднят флаг самопровозглашённой Донецкой Народной Республики. Первый канал
↑  פוטין הורה לחיילים להיכנס למחוזות הבדלנים; "פלישה אפשרית בתוך שעות", באתר מעריב אונליין, 21 בפברואר 2022
↑  Dave Lawler, Putin orders Russian "peacekeeping operations" in eastern Ukraine, Axios (באנגלית)
↑  Ukrcensus.gov.ua — Donetsk region 13.1.2007
| מחוזות אוקראינה |
| --- | --- | --- |
|  | אודסה • איוואנו-פרנקיבסק • דונצק 1 • דניפרופטרובסק • ווהלין • ויניצה • ז'יטומיר • זפוריז'יה 1 • זקרפטיה • חמלניצקי • צפון חרסון 2 • חרקוב • טרנופול • לבוב • לוהנסק 1 • מיקולאייב • סומי • פולטבה • קייב • קירובוהראד • צ'רנוביץ • צ'רניהיב • צ'רקאסי • רובנו |  |
רפובליקה אוטונומית: קרים 1 • ערים בעלות מעמד מיוחד: קייב • סבסטופול 1  הערות: 1מחוז זה נכבש בידי רוסיה וסופח אליה באופן חד-צדדי. 2מחוז חרסון נכבש בידי רוסיה וסופח אליה באופן חד-צדדי, אך כעבור חודשיים חזר חלקו הצפוני של המחוז לשליטה אוקראינית.
| --- | --- |
בקרת זהויות :  NLI: 987007555021005171  GND: 4478683-9  LCCN: n81106987  MusicBrainz: d18f98af-57f4-43af-a12a-a860e0545fe5  NKC: ge1031560  SUDOC: 144201615  VIAF: 159459348   WorldCat (עם VIAF): 159459348 
החלק המזרחי בשליטת המורדים
חסידות ספינקה

החקל יצחק (משמאל), האדמו"ר השני בשושלת, עם חסידיו. 1930 לערך.
חסידות סְפִּינְקַה (או סְפִּינְקַא) הוא שמה של שושלת חסידית שמקורה בעיירה סַפַּנְצָ֫ה ("ספינקה" או "ספינקא" ביידיש), כיום במחוז מרמורש שברומניה (בעבר בהונגריה).
היסטוריה > האדמו"ר הראשון - האמרי יוסף

האדמו"ר הראשון בשושלת היה רבי יוסף מאיר וייס, בנו של רבי שמואל צבי ראב"ד מונקאטש. נחשב כתלמידו הבכיר של רבי יצחק אייזיק מזידיטשוב, מחבר הספר "לקוטי מהרי"א". נולד בשנת תקצ"ח, נפטר בו' באייר שנת ה'תרס"ט. בשלהי שנת תשל"ב (1972) הועלו עצמותיו לארץ ישראל, ביוזמת נכדו, רבי יעקב יוסף וייס האדמו"ר מספינקא, ונטמן באוהל מיוחד בבית העלמין סגולה בפתח תקווה. חיבר ספרים בשם אמרי יוסף על התורה (ארבעה כרכים), אמרי יוסף על המועדים והקדמה לספר "לקוטי תורה והש"ס" מרבו רבי אייזיק מזידיטשוב.
היסטוריה > האדמו"ר השני - החקל יצחק

רבי יצחק אייזיק וייס המכונה על שם ספרו ה"חקל יצחק", בנו של רבי יוסף מאיר, נולד בשנת תרל"ה. במלחמת העולם השנייה על אף שהיה בידו סרטיפיקט בריטי סירב לנטוש את בני קהילתו. נרצח על ידי הנאצים בי"ג בסיוון בשנת ה'תש"ד, ב 4/6/1944. בנו השני, רבי נפתלי צבי, רב העיר בילקא, נרצח בידי הנאצים.
חסידות ספינקה לאחר השואה

אחרי מלחמת העולם השנייה התפצלה חסידות ספינקא לכמה ענפים, ולכל ענף שם משפחה שונה שמשמש כשם של אותו ענף. שמות המשפחה הם: וייס, כהנא, הורוביץ.
חסידות ספינקה לאחר השואה > ענף משפחת וייס

בנו הבכור של רבי יצחק אייזיק, רבי ישראל חיים וייס, נרצח גם הוא על ידי הנאצים בכ"ט באייר תש"ד. בזיווג ראשון היה חתנו של רבי אלעזר רובין מסאסוב. בזיווג שני נשא את קרובתו בת רבי אברהם יקיר רובינשטיין נכד האמרי יוסף.
בנו, רבי יעקב יוסף וייס, (תרע"ב - י"ט בניסן תשמ"ח) שימש כר"מ בישיבתו של סבו בסעליש. היה חתנו של רבי אלתר מנחם מנדל מבורשה וכיהן גם כרב הצעיר בעיר. אשתו ושלושת ילדיו נרצחו בשואה. אחרי השואה התחתן בשנית עם הרבנית פערל בת דודו רבי אברהם אביש הורביץ מקרולי, והחל לכהן כאדמו"ר מבורשה. בהמלצת רבי חיים מאיר הגר האדמו"ר מוויז'ניץ, החל לכהן כאדמו"ר מספינקא. התגורר בארצות הברית ובישראל לסירוגין. הוא פתח בבני ברק תלמוד תורה ובהמשך ישיבה בשם "אמרי יוסף" בירושלים, אך אלו נסגרו כמה שנים לאחר פטירתו. שני בנים נפטרו בחייו, ושלושת בניו הנותרים מונו לאחר פטירתו לאדמו"רים:
רבי נפתלי צבי, האדמו"ר מספינקא בבורו פארק שבארצות הברית. חתנו של רבי חיים שמחה ישכר בער רובין מטאמאשוב. הקים מוסדות הכוללים ישיבה וכולל אברכים, וכן מחנה שבע רצון בקטסקילס. יש לו גם בית כנסת ברחוב רש"י בבני ברק, ובלייקווד. בשנת 2008 היה מעורב בעסקת הלבנת הון בלוס אנג'לס, שבגינה הורשע וישב בכלא כשנתיים, כמו גם עוזרו, משה זיגלמן.
רבי ישראל חיים וייס, האדמו"ר מספינקא בבני ברק. מרכז החסידות שלו ברחוב דונולו בעיר. חתנו של רבי ירחמיאל צבי מביאלה פשיסחה. נחשב תלמידו המובהק של רבי אשר פריינד. לו בתי כנסת גם בשכונת מקור ברוך בירושלים, ברמה ג׳ בבית שמש, ברמה ד' בבית שמש, ובשכונת סמפורד היל שבלונדון. חצרו מנתה 230 משפחות ב-2016. מתורתו הודפסו 7 כרכי 'שיחות קודש'. שיחותיו משודרות בערוץ חיים באמונה ביוטיוב.
רבי מאיר אלעזר, האדמו"ר מספינקא בבורו פארק בשדרה ה-18. חתנו של רבי מרדכי דוד רובין מסאסרעגן. קיבל את בית המדרש של חסידי ספינקא ברחוב ראשית חכמה בשכונת זיכרון משה בירושלים.
שני בניו האחרים נפטרו בחייו: בנו הגדול רבי אברהם אביש, נפטר בצעירותו לאחר מחלה בשנת תשל"ב, שימש כרב חסידי ספינקא בבני ברק מיד לאחר נישואיו. בן נוסף רבי יצחק אייזיק, נהרג בחיי אביו בתאונת דרכים כשחזר מהלווייתו של הבאבא סאלי בשנת תשמ"ד. חלק מבניו מכהנים באדמו"רות - רבי מאיר אביש האדמו"ר מספינקא רמת אהרן בבני ברק, רבי אהרן ישראל חיים הוא האדמו"ר מספינקא גני גד בבני ברק, ורבי נפתלי מנחם הוא האדמו"ר מספינקא ברמה ד' בבית שמש.
חסידות ספינקה לאחר השואה > ענף משפחת הורביץ

רבי אברהם אביש הורוביץ, חתנו של רבי יצחק אייזיק וייס, היה רב בעיירה קראלי שבטרנסילבניה ולמשך תקופה מילא את מקומו של חמיו ברבנות ספינקה לאחר שבזמן מלחמת העולם הראשונה נמלט ר' אייזיק מספינקא. הוא היה בנו של רבי נפתלי הורוביץ ממעליץ, ונספה בשואה בשנת ה'תש"ד.
שלושה מבניו נרצחו בשואה. בן נוסף, רבי שמואל צבי הורוביץ (ט' בתמוז ה'תרפ"א- כ"ז באב ה'תשנ"ז) נעשה לאדמו"ר בויליאמסבורג שבניו יורק, ונודע בעיקר בכינוי "ר' הערשעלע ספינקער". מדברי תורתו נדפסו כמה ספרים, הבולטים שבהם ספרי "תפארת צבי". הוא השאיר חמישה בנים, מהם המנהלים חסידות בברוקלין שבארצות הברית:
רבי ישכר דב בעריש הורוביץ, אדמו"ר מ"ספינקא - בית שמואל צבי" (ו' בשבט תש"ח - י"ט בתשרי תשס"ח) חתן הרב אלעזר מייזליש, אב"ד אויהל.
רבי יוסף מאיר, ממלא מקום אביו. חתן רבי מנחם אליעזר זאב רוזנבוים, האדמו"ר מקרעטשניף.
רבי משה יעקב, האדמו"ר מספינקא-מאנסי, חתן הרב שמואל יעקב קאהן, האדמו"ר מתולדות אברהם יצחק.
רבי אהרן דוד, האדמו"ר מזבליטוב, חתן האדמו"ר מחוסט- ויליאמסבורג.
רבי מאיר אברהם אביש הורוביץ, האדמו"ר מספינקא - בית יצחק, הוא חתנו של הרב אהרן מרדכי רוטנר. ממשיך בבית מדרשו של אביו.
רבי אלעזר יצחק אייזיק הורוביץ, האדמו"ר מספינקא - תולדות צבי, חתנו של הרב יחזקאל מערץ. בחיי אביו שימש כדיין בבית מדרשו של אביו.
רבי שמואל צבי הוריש בצוואתו את בית מדרשו "בית יצחק" לשני בניו רבי אביש ורבי אייזיק. במשך חודשיים ניהלו השניים את בית הכנסת וערכו "טישים" במשותף, אך בשמחת תורה ה'תשנ"ח פרש רבי אייזיק ופתח בית מדרש עצמאי.
רבי נתן נטע זאב הורוביץ, האדמו"ר מספינקא - טבא דשמואל, חתנו של הרב יחיאל מיכל רוטנברג מקוסון. בחיי אביו שימש כרב בית המדרש זיכרון אברהם דספינקא בבורו פארק.
רבי נפתלי הורוביץ, מכונה בשם: האדמו"ר מקראלי. מנהיג 269 משפחות.
חסידות ספינקה לאחר השואה > ענף משפחת כהנא

רבי נחמן כהנא, חתנו של אבי שושלת ספינקא רבי יוסף מאיר וייס, היה רב ופוסק בספינקא, חיבר ספר בשם "ארחות חיים". בנו, רבי צבי הירש כהנא, חתנו של רבי ברוך מבריזדוביץ (מגזע רופשיץ-גלגוב), היה רב ואדמו"ר בעיר ספינקא ונרצח על ידי הנאצים במלחמת העולם השנייה, בחודש סיוון ה'תש"ד (יוני 1944).
בנו של רבי צבי הירש היה רבי מנחם מנדל, חתנו של רבי אברהם מקרסטיר, אדמו"ר בהומנא. נרצח במחנה חלמנאו עם כל ילדיו.
בנו הגדול של רבי צבי הירש, רבי נחמן, נולד בשנת ה'תרס"ה. היה חתנו של דודו רבי יעקב ישראל וישורון רובין מסוליצא. הקים בית מדרש וחצר חסידית בבני-ברק, נפטר בט"ז בתשרי ה'תשל"ז (1905- 10 באוקטובר 1976) וחלק מבניו כיהנו באדמו"רות:
רבי משה אליקים בריעה, כונה בשם אדמו"ר מספינקא כהנא - בני ברק. חתנו של הרב חיים אליהו ביטמן. נפטר בכ"א באייר ה'תשפ"א. בניו:
רבי יוסף ירחמיאל כהנא האדמו"ר מספינקא מונטריאול. חתן האדמו"ר מטאהש.
רבי מנחם יהודה כהנא האדמו"ר מספינקא בני ברק. חתן רבי עקיבא רבינוביץ מפוריסוב.
רבי מאיר יעקב ישראל ישורון כהנא האדמו"ר מספינקא סוליצא. חתן האדמו"ר מטעמשוואר ירושלים.
רבי יקותיאל כהנא האדמו"ר מספינקא סאסרעגען. הקים בית מדרש בבית שמש - רמה ד'. חתן רבי יהודה אליעזר דוד ניישלאס אב"ד קהילת סערדאהעלי.
רבי אשר ישעיה, כונה בשם אדמו"ר מספינקא - קריית יואל, אך לא היה לו בית מדרש פעיל. נפטר בי"ג בסיוון ה'תשע"א (15 ביוני 2011).
בנו רבי אברהם, מכונה בשם אדמו"ר מספינקא - בית שמש.
רבי מנחם מנדל (תרצ"ז, 1937 - כ"א בכסלו תשע"ה, 2014), כונה בשם אדמו"ר מספינקא לונדון. היה חתנו של הרב דוד צבי שנייבאלג, והיה מנהל רוחני של תלמוד תורה "בית שלמה".
רבי חיים אייזיק, ממלא מקום אביו. משתייך לחסידות ויז'ניץ מונסי.
רבי ברוך צבי, מכונה בשם אדמו"ר מקארלסבורג - ויליאמסבורג.
בנו השני של רבי צבי הירש, רבי יוסף מאיר כהנא, תר"ע - ח' בשבט ה'תשל"ח, (1910- 16 בינואר 1978) הקים חצר חסידית בירושלים בשכונת מאה שערים וכיהן בה באדמו"רות. בניו הם:
רבי מרדכי דוד כהנא (י"ב טבת ה'תרצ"א-כ"ד בתמוז ה'תשע"א, 1931 - 25 ביולי 2011), אדמו"ר מספינקא ירושלים. חתן הרב משה מנחם הרשטיק. חלק מבניו מונו לאדמו"רים:
רבי אברהם יצחק כהנא, האדמו"ר מספינקא ירושלים. הוכתר בלווית אביו על ידי דודו הרב יהושע רוזנברגר.
רבי שלמה שמואל כהנא, הוכתר אף הוא כאדמו"ר מספינקא ירושלים, חתנו של רבי אליעזר זאב מראחוב.
רבי משה מנחם כהנא, פתח בית מדרש בבני ברק ומכונה האדמו"ר מסערדנא. חתן בן דודו רבי אלימלך כהנא בן רבי נחמן מספינקא בני ברק.
רבי אלטר אליעזר (ה'תרצ"ט - י"ח בשבט ה'תשס"ט; 1939 - 12 בפברואר 2009), כיהן כאדמו"ר מזידיטשויב-ספינקא בירושלים, בבית מדרשו ברחוב תחכמוני.
רבי צבי הירש (ט"ז בסיוון תשכ"ה, 1965 - ט"ו בשבט תשע"ה, 2015), מילא מקום אביו בירושלים. חתנו של רבי נפתלי הלברשטאם מטשאקווא.
רבי יעקב שלמה (נולד בתשמ"ד, 1984). ממלא מקום אביו בירושלים.
רבי יצחק אייזיק. אדמו"ר מזידיטשוב-ספינקא ורב בית הכנסת "קהל חסידים אנשי ירושלים" בבית שמש.
רבי ברוך כהנא, אדמו"ר מספינקא אנטוורפן. חתן רבי יעקב לייזר מפשעווארסק. תחת נשיאותו גם בית המדרש "בית מרדכי" בלייקווד.
פרקר לואיס

| --- | --- |

 סוגה:  סיטקום
 יוצרים:  קלייד פיליפס 
 שחקנים:  קורין נמק  אברהם בנרובי  מאיה ברוטון  מלאני שרטוף  טרוי סלייטן  בילי ג'יין  ג'ון פינט 
 ארץ מקור:  ארצות הברית
 שפות:  אנגלית 
 מקום התרחשות:  לוס אנג'לס 
 מספר עונות:  3
 מספר פרקים:  73
 הפקה
 הפצה:  קולומביה טריסטאר טלוויז'ן 
 טכניקת צילום:  מצלמה יחידה 
 מוזיקה:  דניס מקארתי 
 אורך פרק:  30 דקות
 שידור
 רשת שידור:  FOX (ארצות הברית)   הטלוויזיה החינוכית (ישראל)   ערוץ הילדים (ישראל)   ערוץ 3 (ישראל)
 תקופת שידור מקורית:  2 בספטמבר 1990 – 13 ביוני 1993
 קישורים חיצוניים
 דף התוכנית ב-IMDb
 
פרקר לואיס (באנגלית: Parker Lewis Can't Lose; בתרגום חופשי: פרקר לואיס אינו יכול להפסיד) היא קומדיית מצבים אמריקנית. הסדרה הופקה בין השנים 1990–1993 והושפעה מהסרט "שמתי ברז למורה" משנת 1986 בכיכובו של מתיו ברודריק. בישראל שודרה תחילה הסדרה בשעות אחר הצהריים במסגרת הרצועה היומית "רואים 6/6" בטלוויזיה החינוכית ובהמשך בערוץ 6 וערוץ 3 בכבלים.
עלילה

הסדרה מתמקדת במעלליו של פרקר לואיס, תלמיד בבית הספר התיכון של סנטו דומינגו בקליפורניה. בדומה לחבריו, ג'רי ומייקי ולחברתו אנני סלואן, הדאגה הראשית שלו היא לשמור על "קוליות" במהלך שנות ההתבגרות. אף על פי כן, מאמציהם לעיתים רבות מסוכלים על ידי אחותו הקטנה, שלי, ומנהלת בית הספר שלו, גרייס מוסו.
רבים הם מעשי הקונדס בהם פרקר וחבריו מעורבים. משפט מפתח שלהם בבואם לצאת לביצוע תעלול נוסף היה "רבותי, לסנכרן שעונים" (באנגלית: "Gentelmen, Synchronize your swatches").